અમદાવાદ: બે વર્ષ અગાઉ આસારામ આશ્રમની જમીન મિલકતના વિવાદમાં ચાંદખેડામાં રહેતા લાલાભાઇ ઠાકોર પર થયેલા ફાયરિંગ કેસમાં ક્રાઇમ બ્રાંચે આસારામના શાર્પશૂટર કાર્તિક હલદર, સાધક ચંદ્રશેખર પિલ્લાઇ અને વોન્ટેડ આરોપી સુનીલ પાંડે વિરુદ્ધ ગાંધીનગર કોર્ટમાં ચાર્જશીટ ફાઇલ કરી છે. આ કેસમાં ક્રાઇમ બ્રાંચે આસારામને ક્લીનચિટ આપી છે. બળાત્કાર કેસમાં આસારામ અને નારાયણ સાંઇની ધરપકડ બાદ આસારામના વિરોધીઓને પતાવવા માટે કાર્તિકે પ્લાન ઘડ્યો હતો. જેમાં સૌ પહેલાં લાલા ઠાકોર પર ફાયરિંગ કર્યું હતું.